CELEX: C2006/131/11
Language: hu
Date: 2006-06-03 00:00:00
Title: C-513/03. sz. ügy: A Bíróság (III. tanács)  2006. február 23-i  ítélete (a Gerechtshof te 's-Hertogenbosch előzetes döntéshozatal iránti kérelme) – E. A. van Hilten-van der Heijden örökösei kontra Inspecteur van de Belastingdienst/Particulieren/Ondernemingen buitenland te Heerlen (Tőkemozgások – Az EK-Szerződés 73b. cikkének (1) bekezdése (jelenleg, a módosítást követően EK 56. cikk (1) bekezdés) – Öröklési illeték – Fikció, amely szerint azt a tagállami állampolgárt, aki e tagállam elhagyását követő 10 éven belül meghal, a halála időpontjában e tagállam lakosának kell tekinteni – Harmadik ország)

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/6
            
         A Bíróság (III. tanács) 2006. február 23-i ítélete (a Gerechtshof te 's-Hertogenbosch előzetes döntéshozatal iránti kérelme) – E. A. van Hilten-van der Heijden örökösei kontra Inspecteur van de Belastingdienst/Particulieren/Ondernemingen buitenland te Heerlen
   (C-513/03. sz. ügy) (1)
   
   (Tőkemozgások - Az EK-Szerződés 73b. cikkének (1) bekezdése (jelenleg, a módosítást követően EK 56. cikk (1) bekezdés) - Öröklési illeték - Fikció, amely szerint azt a tagállami állampolgárt, aki e tagállam elhagyását követő 10 éven belül meghal, a halála időpontjában e tagállam lakosának kell tekinteni - Harmadik ország)
   (2006/C 131/11)
   Az eljárás nyelve: holland
   A kérdést előterjesztő bíróság
   Gerechtshof te 's-Hertogenbosch
   Az alapeljárás felei
   
      Felperes: E. A. van Hilten-van der Heijden örökösei
   
      Alperes: Inspecteur van de Belastingdienst/Particulieren/Ondernemingen buitenland te Heerlen
   Tárgy
   Előzetes döntéshozatal iránti kérelem – Gerechtshof te 's-Hertogenbosch – Az EK 57. cikk (1) bekezdésének, az EK 58. cikk (3) bekezdésének és a maastrichti záróokmány mellékletét képező, az Európai Közösséget létrehozó szerződés 58. cikkéről (egykori 73d. cikk) szóló (7. sz.) nyilatkozat értelmezése – Valamely tagállamnak az öröklési illetékre vonatkozó adójogi rendelkezése, amely szerint azt a tagállami állampolgárt, aki e tagállamban lakott, és az annak elhagyását követő 10 éven belül meghal, a fenti illeték alkalmazása szempontjából e tagállam lakosának kell tekinteni – A halála időpontjában valamely harmadik országban lakó állampolgár
   Rendelkező rész
   Az EK-Szerződés 73b. cikkét (jelenleg EK 56. cikk) akként kell értelmezni, hogy azzal nem ellentétes a tagállamnak az alapügyben felmerülthöz hasonló olyan szabályozása, amely szerint azon tagállami állampolgár hagyatéka, aki az e tagállamban található lakóhelyének külföldre történő áthelyezését követő 10 éven belül meghal, oly módon illetékköteles, mintha ezen állampolgár fenntartotta volna lakóhelyét e tagállamban, miközben a más országok által kivetett öröklési illeték után illetékkedvezmény vehető igénybe.
   
      (1)  HL C 85., 2004.04.03.